
LEPING NR ON1-01-26

/vastavalt digiallkirjastamise kuupäevale/

Lepingupooled

Tallinna Strateegiakeskus
Vabaduse väljak 7, 15199,
Tallinn
registrikood 75023817
tel. 6404218
e-post: 
strateegiakeskus@tallinnlv.ee

Kontaktisik:
Vallo Laurimaa
tel. 53441870
e-post: Vallo.Laurimaa@tallinnlv.ee


Eesti Autorite Ühing
Lille 13, 10614, Tallinn 
registrikood 80004182
tel. 668 4360
e-post: eau@eau.org 



Kontaktisik:
Marek Tihhonov
tel. 668 43 75
e-post: marek@eau.org 











Eesti Autorite Ühing, (edaspidi EAÜ), mida esindab EAÜ tegevjuht ja volitatud isik Mati Kaalep 
ja 
Tallinna Strateegiakeskus, (edaspidi Litsentsisaaja), mida esindab linnakantsleri 23.12.2024 käskkirja  nr T-29-1/24/78 alusel kommunikatsiooniosakonna juhataja Karin Veskimäe, edaspidi pool või pooled, leppisid kokku alljärgnevas:

Üldsätted

Käesoleva lepingu (edaspidi Leping) objektiks on EAÜ repertuaaris olevad Eesti Vabariigis autoriõigusega kaitstud muusikateosed. 
Lepingu esemeks on muusikateoste autoritele ja/või nende õiguste omajatele (pärijatele, muusikakirjastajatele jt.) kuuluvad järgmised varalised õigused:
ainuõigus lubada oma teoste reprodutseerimist vastavalt autoriõiguse seaduse (AutÕS) § 13 lg 1 punktile 1;
ainuõigus saada tasu oma teoste sellisest kasutamisest vastavalt AutÕS § 13 lõikele 1 ja § 14 lõikele 1.
Leping hõlmab muusikateoste kasutamist sellistes saadetes, mis on Litsentsisaaja poolt toodetud ühe konkreetse televisiooniteenuse osutaja tellimusel ja millede osas Litsentsisaaja loovutab televisiooniteenuse osutajale nii õigused, mis kuulusid Litsentsisaajale kui saate esmasalvestuse tootjale AutÕS § 73¹ lõike 1 kohaselt, kui ka õigused, mis olid üle antud Litsentsisaajale saate autorite poolt AutÕS § 33 lõike 2 kohaselt. 

Mõisted

Lepingus kasutatakse mõisteid järgmises tähenduses, olenemata sellest, kas neid tähistatakse suure või väikese algustähega, ainsuses või mitmuses: 
Teosed – EAÜ repertuaaris olevad Eesti Vabariigis autoriõigusega kaitstud muusikateosed ja nendega seotud tekstid. 
EAÜ repertuaar – muusikateosed, mille autoreid või õiguste omajaid EAÜ esindab tulenevalt tehingust. EAÜ tehingujärgne esindamise õigus tuleneb EAÜ liikmeks olevatelt muusikaautoritelt ja nende õiguste omajatelt saadud volitustest ning teistelt kollektiivse esindamise organisatsioonidelt, millised esindavad muusikaautoreid või nende õiguste omajaid, saadud volitustest. 
Teoste üldsusele kättesaadavaks tegemine –Teoste üldsusele suunamine samaaegseks kuulamiseks ja/või vaatamiseks, samuti viisil, et isikud (kasutajad) saavad Teoseid kuulata ja/või vaadata nende poolt individuaalselt valitud kohas ja ajal, Litsentsisaaja poolt kindlaks määratava ajavahemiku vältel. 
Salvestamine – Teoste reprodutseerimine ehk kopeerimine vahendile või seadmele, mis võimaldab Teoste kasutamist.
Podcast – veebipõhine audiosaade, mida saab alla laadida veebikanalite kaudu nutiseadmetesse ja personaalarvutitesse.

EAÜ poolt Litsentsisaajale antavate õiguste maht

Lepinguga annab EAÜ Litsentsisaajale õiguse (litsentsi) Teoste kasutamiseks järgmisel viisil ja ulatuses:
Teoste salvestamiseks Litsentsisaaja poolt toodetud podcastides ja nende üldsusele kättesaadavaks tegemiseks.
Antud Leping on oma sisult lihtlitsentsileping. Litsentsisaajal ei ole õigust anda Lepingu punktis 3.1. sätestatud kasutusõigusi edasi kolmandatele isikutele.
Leping ei anna Litsentsiaadile õigust:
Teoste kasutamiseks muul viisil kui Lepingu punktis 3.1 märgitud;
Teoste töötlemiseks või muul viisil muutmiseks;
Teoste kasutamiseks reklaamis;
Teoste autorite isiklike õiguste kasutamiseks.

Litsentsisaaja poolt EAÜ-le makstav tasu

Litsentsisaaja maksab Lepingu punktis 3.1 sätestatud kasutusõiguste eest EAÜ-le litsentsitasu sõltuvalt kasutuse ulatusest ja sagedusest alljärgnevas tabelis toodud tasumäärade alusel: 
	Tasumäär % (tasuline teenus)
	Miinimumtasu (tasuline või tasuta teenus)

	12 %
	 1-2 teost ühes podcastis         20 eurot kvartalis

	12 %
	 3-10 teost ühes podcastis      40 eurot kvartalis

	12 %
	 11-20 teost ühes podcastis     80 eurot kvartalis



Lepingu punktis 4.1 fikseeritud litsentsitasu ei sisalda käibemaksu. Käibemaks, mis lisandub Lepingu punktis 4.1 fikseeritud litsentsitasule, arvutatakse EAÜ vahendustasult. Nii käibemaksu suurus kui ka EAÜ vahendustasu suurus tuuakse ära EAÜ poolt Litsentsisaajale saadetavas arves.

Pooltevahelised arveldused ja aruandlus

Poolte vahel Lepinguga seoses teostatavate arvelduste ja aruannete arvestusperioodiks on kvartal.
Litsentsisaaja esitab EAÜ-le hiljemalt aruandekvartalile järgneva kalendrikuu 10. kuupäevaks aruande, milles on fikseeritud alljärgnevad andmed:
[bookmark: _Hlk37632247]aruandekvartali jooksul üldsusele kättesaadavaks tehtud podcastide arv; 
aruandekvartali jooksul üldsusele kättesaadavaks tehtud podcastides sisalduvate Teoste arv;
andmed kasutatud Teoste kohta (pealkirjad, esitaja, autorid);
tasulise teenuse puhul aruandekvartali jooksul podcastide üldsusele kättesaadavaks tegemise eest saadud tulu.
Lepingu punktis 5.2 nimetatud aruanne edastatakse Litsentsisaaja poolt EAÜ-le e-postiga.
EAÜ esitab Litsentsisaajale arve 10 (kümne) kalendripäeva jooksul pärast aruande esitamist. Nimetatud arve edastatakse EAÜ poolt Litsentsisaajale e-postiga.
Litsentsisaaja kannab saadud arve alusel EAÜ-le makstava litsentsitasu üle EAÜ pangakontole 21 kahekümne ühe) päeva jooksul arvates arve saamisest.

Leppetrahv ja viivis

6.1. Lepingu punktis 5.2 nimetatud aruande mitteõigeaegsel esitamisel maksab Litsentsisaaja EAÜ-le leppetrahvi, mille suurus iga aruande esitamisega viivitatud päeva eest on 12,80 eurot.
6.2. EAÜ on kohustatud mõistliku aja jooksul pärast Litsentsisaaja poolt Lepingu punktis 5.1 sätestatud aruande esitamise tähtaja möödumist Litsentsisaajale teatama leppetrahvi nõudmisest. 
6.3. Lepingu punkti 6.1 nimetatud leppetrahv on mõeldud kohustuse täitmisele sundimiseks ja kohustuse rikkumisega tekitatud muu varalise ja mittevaralise kahju (v.a. autori(te)le või nende õiguste omajatele saamatajäänud tasu näol tekitatud kahju) hüvitamiseks, mitte kohustuse täitmise asendamiseks.
6.4. Litsentsitasu mitteõigeaegsel tasumisel kohustub Litsentsisaaja maksma viivist 0,025  (null koma null kakskümmend viis) % iga maksmisega viivitatud kalendripäeva eest tähtaegselt tasumata summast.

Vaidlused

Lepingust tulenevad vaidlused lahendatakse eelkõige pooltevaheliste konstruktiivsete läbirääkimiste teel.
Kui Litsentsisaaja või EAÜ ei ole nõuetekohaselt täitnud Lepingust tulenevaid  kohustusi või on tekkinud vaidlus Lepingu tõlgendamisega seoses, esitab asjast huvitatud pool teisele poolele kirjaliku pretensiooni, millele pool, kellele pretensioon esitati, peab vastama 10 (kümne) tööpäeva jooksul vastava pretensiooni kättesaamisest.
Kui läbirääkimiste tulemusena kokkulepet ei saavutata, on vaidlevatel pooltel õigus pöörduda vaidluse lahendamiseks Harju Maakohtusse.
Vaidluse tekkimisel EAÜ-le makstava summa üle võib Litsentsisaaja vaidluse lahendamiseni keelduda EAÜ-le makstavate summade tähtaegsest tasumisest, kuid seda  üksnes selles ulatuses, milles ta on tasu maksmise vaidlustanud. 
EAÜ volitatud esindajatel on õigus kontrollida litsentsitasu arvutamise aluseks olevaid algandmeid Litsentsisaaja raamatupidamise ja teiste litsentsitasu arvutamise aluseks olevate dokumentide läbivaatamise teel, teatades sellest kirjalikult vähemalt 10 (kümme) kalendripäeva ette. Litsentsisaaja võib keelduda EAÜ-le algdokumentide esitamisest tingimusel, et ta esitab EAÜ-le atesteeritud audiitori või EAÜ poolt aktsepteeritud revidendi akti vaidlusaluste arvestuste kohta. Revidendile või audiitorile kohustub seejuures eelnimetatud  toimingute teostamise eest maksma tasu Litsentsisaaja.
Lepingu punktis 7.5. toodud õiguse realiseerimise käigus EAÜ-le teatavaks saanud informatsioon on Litsentsisaaja poolt määratletavas ulatuses konfidentsiaalne. Konfidentsiaalsuse tagamiseks kirjutab EAÜ volitatud esindaja enne kontrollimise alustamist alla dokumendile, mis sisaldab konfidentsiaalsete andmete nimistu ning kohustuse mitte avaldada neid andmeid kolmandatele isikutele. 
EAÜ võib Litsentsisaaja dokumentide kontrollimise käigus teatavaks saanud konfidentsiaalse iseloomuga informatsiooni, kahepoolselt aktsepteeritud revidendi akti või Litsentsisaaja poolt esitatud atesteeritud audiitori akti ilma Litsentsisaaja nõusolekuta kolmandatele isikutele teatavaks teha kriminaal-, väärteo- või tsiviilkohtumenetluses tõe väljaselgitamiseks ning konkreetset vaidlust lahendavale kohtule, samuti EAÜ-d teenindavale advokaadile. 
Rahaliste võlgnevuste korral on võlgu olev pool kohustatud teise poole nõuetest kõigepealt rahuldama põhikohustused (sh tasud) ja siis viivised.

Lõppsätted

Leping jõustub alates 1. jaanuarist 2026 ja kehtib kuni 31. detsembrini 2026.
Lepingu muutmise või täiendamise soovist tuleb teisele poolele vähemalt 1 (üks) kuu kirjalikult ette teatada. Kõik tehtud muudatused ja täiendused vormistatakse kirjalikult ning lisatakse Lepinguile mõlema poole poolt allakirjutatuna. 
Kui üks pool rikub korduvalt Lepingu olulisi tingimusi ja ei ole vaatamata teise poole korduvatele vastavasisulistele meeldetuletustele Lepingu oluliste tingimuste rikkumist lõpetanud, on vastaval poolel õigus Leping ühepoolselt üles öelda, teatades sellest Lepingut rikkunud poolele ette 3 (kolm) kalendrikuud ja nõuda Lepingu alusel tasumisele kuuluvate summade tasumist 14 (neljateistkümne) päeva jooksul alates vastavasisulise nõude esitamisest. 
 Leping on poolte poolt omakäeliselt või digitaalselt allkirjastatud. 


Eesti Autorite Ühing					Tallinna Strateegiakeskus

(allkirjastatud digitaalselt)				(allkirjastatud digitaalselt)
Mati Kaalep						Karin Veskimäe

